Nicușor Dan vrea să dea 750 de lei/lună la persoanele cu dizabilități, în următorii 3 ani, ca să recupereze faptul că în ultimii 3 ani a plătit doar jumătate din ajutorul de 500 lei, a anunțat acesta în cadrul ședinței Consiliului general de vineri.
Primarul general a declarat că anul acesta a prevăzut în buget sumele necesare astfel încât, din luna martie să acorde 750 de lei/lună la persoanele cu dizabilități. Rămâne de văzut dacă bugetul va fi adoptat în această formă.
Consilierii PNL au întrebat apoi de ce face acest lucru cu 3 luni înainte de alegeri.
"Eu nu voiam să fac asta, așteptam alegerile în septembrie", a spus Nicușor.
Grupul PNL a reproșat și faptul că Nicușor Dan va lăsa această datorie următorului primar general.